章子怡

章子怡係國際女影星，北京出世。

有好多人認為佢係中國大陸最靚嘅女性，亦有多人認為佢生得似鞏俐，屬於精細玲瓏型。

簡介 
章子怡11歲進入北京舞蹈學院附中舞蹈科，隨後進入中央戲劇學院戲劇系。後來佢俾張藝謀發掘，於1998年擔任電影《我的父親母親》嘅女主角，套片獲得2000年柏林電影節銀熊獎。1999年，佢又演出台灣導演李安執導嘅電影《臥虎藏龍》，擔任女主角同周潤發、楊紫瓊、郎雄等港臺資深影人共同演出，《臥虎藏龍》獲得次年美國奧斯卡金像獎最佳外語片獎。

隨住《尖峰時刻2》、《英雄》等電影嚮美國嘅成功，佢嘅人氣也迅速提高。2005年2月第77屆奧斯卡頒獎典禮請咗佢為最佳視覺效果頒獎，令佢成為首位嚮奧斯卡獎上擔任頒獎嘉賓嘅華人女星。之後，亦名列美國時代雜誌-2005年全球前100大最有影響力名單中嘅「藝人與藝術家」項目。同鞏俐、楊紫瓊一齊拍斯皮爾伯格監製嘅《藝伎回憶錄》，並因呢套片獲金球獎最佳女主角提名。

2005年北京舉行慶祝中國電影百年大會，中國共產黨中央政治局常委胡錦濤、溫家寶、曾慶紅、李長春等中央領導出席並發表重要講話。章子怡代表青年影人致詞，突出主旋律，指出自己「恭逢盛世」，寄望祖國成為世界「電影大國」。

屋企
2015年章子怡同中國大陸歌手汪峰結婚。同年12月27號，章子怡喺微博宣布生咗個女。

2019年10月28號，章子怡現身東京國際電影節嘅時候，宣布懷第二胎，兼表示已經懷孕30周。

電影演出 
 1998年：《我的父親母親》 
 1999年：《臥虎藏龍》 
 2000年：《尖峰時刻2》、《武士》
 2001年：《英雄》 
 2002年：《紫蝴蝶》 
 2003年：《2046》、《茉莉花開》、《十面埋伏》
 2005年：《藝伎回憶錄》、《狸禦殿》
 2006年：《夜宴》
 2008年：《梅蘭芳》
 2009年：《非常完美：奪愛大作戰》
 2011年：《最愛》
 2013年：《一代宗師》

個人榮譽 
 2000年：第二十三屆《大眾電影》百花獎最佳女演員獎。
 2001年：伊朗電影節最佳女主角獎
 2001年3月：《第十六屆美國獨立精神獎》「最佳女配角」
 2001年6月：第十屆MTV電影獎最佳打鬥場面獎
 2002年6月：獲台灣雜誌社頒發「美麗佳人公益大使」
 2002年10月：「2002MTV風尚頒獎典禮」風尚女演員
 2005年3月：美《人物》雜誌評選奧斯卡之夜最佳衣著獎
 2005年3月：第24屆香港電影金像獎『最佳女主角』獎。《2046》
 2005年8月：第十一屆中國電影華表獎優秀女演員獎
 2005年12月：《中國國際電視廣告藝術金椰子周》「三亞市榮譽市民」及「國際公益廣告功勳獎」

攷

章子怡嘅個人主頁
 章子怡 (Zhang Ziyi) HelloZiyi.us
 章子怡CSC - Zhang Ziyi CSC
 5iziyi 章子怡

中國女演員
中央戲劇學院舊生
子怡
金馬獎最佳女主角